ನಟ ಸುದೀಪ್ ಕ್ಲಾಸ್ – ಅರ್ಧ ತಲೆ ಬೋಳಿಸಿದ ಆ್ಯಂಡಿ

ಬೆಂಗಳೂರು: ಬಿಸ್‍ ಬಾಸ್ ಸೀಸನ್ 6ರಲ್ಲಿ ಸ್ಪರ್ಧಿ ಆ್ಯಂಡಿ ಪ್ರತಿದಿನವೂ ಏನಾದರೂ ತರ್ಲೆ ಮಾಡಿಕೊಂಡು ಸುದ್ದಿಯಾಗುತ್ತಲೇ ಇರುತ್ತಾರೆ. ಈಗ ಮತ್ತೆ ತಮ್ಮ ಅರ್ಧ ತಲೆ ಬೊಳಿಸಿಕೊಂಡು ಆ್ಯಂಡಿ ಸುದ್ದಿಯಾಗಿದ್ದಾರೆ.

ವಾರದ ಕೊನೆಯಲ್ಲಿ ಪ್ರಸಾರವಾಗುವ ಸಂಚಿಕೆಯಲ್ಲಿ ಸುದೀಪ್ ಅವರು, ತಾವೇ ತಮ್ಮ ಅರ್ಧ ತಲೆ ಬೋಳಿಸಿಕೊಳ್ಳುತ್ತೇನೆ ಎಂದು ಮಾತುಕೊಟ್ಟಿದ್ದೀರಿ. ಆದರೆ ಅದನ್ನು ಮರೆತು ಬಿಟ್ಟಿದ್ದೀರಾ ಎಂದು ಆ್ಯಂಡಿಗೆ ಕೊಟ್ಟ ಮಾತನ್ನು ತಪ್ಪಬಾರದು ಅಂತ ಕ್ಲಾಸ್ ತೆಗೆದುಕೊಂಡಿದ್ದರು. ಕೊನೆಗೆ ಆ್ಯಂಡಿ ಕೊಟ್ಟ ಮಾತಿನಂತೆ ತಮ್ಮ ಅರ್ಧತಲೆ ಬೋಳಿಸಿಕೊಂಡಿದ್ದಾರೆ.

ಸವಾಲು ಹಾಕಿದ್ದ ಆ್ಯಂಡಿ
ಬಿಗ್ ಬಾಸ್ ಸ್ಪರ್ಧಿಗಳನ್ನು ಎರಡು ತಂಡ ಮಾಡಿ ಅವರಿಗೆ ಟಾಸ್ಕ್ ಕೊಟ್ಟಿತ್ತು. ಆಗ ಆ್ಯಂಡಿ, ” ನಮ್ಮ ತಂಡದ ಬಗ್ಗೆ ಕವಿತಾ ಸರಿಯಾದ ನಿರ್ಧಾರ ತೆಗೆದುಕೊಂಡು ಗೆಲ್ಲಿಸಿದರೆ, ನಾನು ಅರ್ಧ ತಲೆ ಬೋಳಿಸಿಕೊಂಡು ಬಿಗ್ ಮನೆಯಲ್ಲಿ ಇರುತ್ತೀನಿ” ಎಂದು ಶಶಿ ಬಳಿ ಚಾಲೆಂಜ್ ಹಾಕಿದ್ದರು. ಕೊನೆಗೂ ಕವಿತಾ ಅವರು ತಮ್ಮ ತಂಡವನ್ನು ಟಾಸ್ಕ್ ನಲ್ಲಿ ಗೆಲ್ಲಿಸಿದ್ದರು. ಆದರೆ ತಮ್ಮ ತಂಡ ಗೆದ್ದಿದ್ದ ಖುಷಿಯಲ್ಲಿ ಆ್ಯಂಡಿ ಮತ್ತು ಶಶಿ ಇಬ್ಬರು ಚಾಲೆಂಜ್ ಬಗ್ಗೆ ಮರೆತಿದ್ದರು.

ಈ ಹಿಂದೆ ಕೂಡ ಬಿಗ್‍ಬಾಸ್ ಸ್ಪರ್ಧಿಗಳಿಗೆ ಲಕ್ಷುರಿ ಬಜೆಟ್ ಕೊಟ್ಟಿದ್ದರು. ಅದರಲ್ಲಿ ಬಂದಂತಹ ಪದಾರ್ಥವನ್ನೂ ನಾನು ಮುಟ್ಟಲ್ಲ ಅಂತ ಆ್ಯಂಡಿ ಹೇಳಿದ್ದರು. ಆದರೆ ಲಡ್ಡು ಮತ್ತು ಚಿಕನ್ ಬಂದ ಕೂಡಲೇ ಆ್ಯಂಡಿ ತಮ್ಮ ಮಾತನ್ನು ಮರೆತು ಲಡ್ಡು ತಿಂದಿದ್ದರು. ಆದ್ದರಿಂದ ಒಂದೇ ವಾರದಲ್ಲಿ ಎರಡು ಬಾರಿ ಆ್ಯಂಡಿ ಮಾತು ತಪ್ಪಿದ್ದರು. ಇದರಿಂದ ಸುದೀಪ್ ಅವರು ಆ್ಯಂಡಿಗೆ ಮಾತಿನ ಪ್ರಕಾರ ನಡೆದುಕೊಳ್ಳಬೇಕು ಎಂದು ಕ್ಲಾಸ್ ತೆಗೆದುಕೊಂಡಿದ್ದರು.

ಮೊದಲಿಗೆ ಆ್ಯಂಡಿ ತಮ್ಮ ಅರ್ಧತಲೆ ಬೋಳಿಸಿಕೊಳ್ಳಲು ಒಪ್ಪಿಕೊಂಡಿರಲಿಲ್ಲ. ಅರ್ಧ ತಲೆ ಬೋಳಿಸಿಕೊಂಡರೆ ನಾನು ತುಂಬಾ ಕೆಟ್ಟದಾಗಿ ಕಾಣಿಸುತ್ತೇನೆ, ಬೇಡ ಸರ್ ಎಂದು ಆಂಡಿ ಸುದೀಪ್ ಬಳಿ ಮನವಿ ಮಾಡಿಕೊಂಡಿದ್ದರು. ಆದರೆ ಸುದೀಪ್ ‘ನೀವು ಕೊಟ್ಟ ಮಾತನ್ನು ಉಳಿಸಿಕೊಳ್ಳಿ. ಇನ್ನು ಮುಂದೆ ಬಿಗ್ ಬಾಸ್‍ ಮನೆಯಲ್ಲಿ ಯಾವುದೇ ಪ್ರಾಮಿಸ್, ಚಾಲೆಂಜ್ ಮಾಡಬೇಡಿ ಎಂದು ಸುದೀಪ್ ಕ್ಲಾಸ್ ತೆಗೆದುಕೊಂಡರು. ಕೊನೆಗೆ ನಟ ಸುದೀಪ್ ಮಾತನ್ನು ಒಪ್ಪಿಕೊಂಡು ತಾವು ಮಾತು ಕೊಟ್ಟಂತೆ ಅರ್ಧ ತಲೆ ಬೋಳಿಸಿಕೊಂಡಿದ್ದಾರೆ.

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv ಮತ್ತು Live  ವೀಕ್ಷಿಸಲು  ಪಬ್ಲಿಕ್ ಟಿವಿ ಆ್ಯಪ್ ಡೌನ್‍ಲೋಡ್  ಮಾಡಿ: play.google.com/publictv